Man hang hom glo op aan satellietskottelArgieffoto ŉ Man van Hillbrow, Johannesburg, het hom glo Sondag opgehang aan ŉ satellietskottel by die woonstelblok waar hy gebly het. Sers. Mduduzi Zondo, polisiewoordvoerder, het Maandag aan Maroela Media gesê die 39-jarige se liggaam is omstreeks 08:30 aan ŉ satellietskottel op die 13de verdieping van die Balnagask-woonstelblok aangetref. “Die man en sy vrou het op die derde verdieping van die woonstelblok gebly. Daar word ondersoek ingestel om te bepaal hoe hy by die skottel uitgekom het. Inwoners op dié verdieping sê hulle het niks gesien nie,” het hy gesê. Daar word vermoed dat die man se vrou hom onlangs verlaat het. Paramedici het die man op die toneel dood verklaar. Die polisie doen ŉ geregtelike doodsondersoek.